
РЕПУБЛИКА БЪЛГАРИЯ
	Министерство на околната среда и водите
	
Регионална инспекция по околната среда и водите - Плевен

ДО
Г-Н РОСЕН СОФРОНИЕВ
ЗАКОНЕН ПРЕДСТАВИТЕЛ  НА
“РАФИНЕРИЯ ПЛАМА” АД
ЗАПАДНА ИНДУСТРИАЛНА ЗОНА
ГР. ПЛЕВЕН

КОПИЕ ДО:
Г-Н ВАЛЕНТИН ХРИСТОВ
КМЕТ НА ОБЩИНА ПЛЕВЕН
ПЛ. “ВЪЗРАЖДАНЕ” № 2
ГР. ПЛЕВЕН

Относно: „Проект за ПУП-ПЗ на Плама Плевен, в обхвата на ПИ № 73674.204.247, ПИ № 73674.204.248 и ПИ № 73674.204.295 землище на с. Търнене, общ. Плевен“.
      
      УВАЖАЕМИ Г-Н СОФРОНИЕВ,
      
	Информирам Ви, че приемаме представеното уведомление с вх. № АО-1763/26.03.2026г. на РИОСВ – Плевен, като информиране на най-ранен етап на компетентния орган по околна среда за план/програма/проект, съгласно чл. 10, ал. 1 от Наредба за условията и реда за извършване на оценка за съвместимостта на планове, програми, проекти и инвестиционни предложения с предмета и целите на опазване на защитените зони (Наредба за ОС, приета с ПМС № 201/2007г., обн., ДВ, бр. 73/2007 г., и вс. изм. и доп.), и по чл.8, ал.1 от Наредбата за условията и реда за извършване на екологична оценка на планове и програми (Наредбата за ЕО, приета с ПМС №139/2004г., обн. ДВ бр.57/2004г. и вс. изм. и доп.)
На основание чл. 8, от Наредбата за ЕО, въз основа на представената информация за „Проект за ПУП-ПЗ на Плама Плевен, в обхвата на ПИ № 73674.204.247, ПИ № 73674.204.248 и ПИ № 73674.204.295 землище на с. Търнене, общ. Плевен“, предвиждащ промяна на имотната граница между трите имота, без да се променя устройствената зона, установена от предишни устройствени планове, както и предвижданията на ОУП на Община Плевен – Предимно производствена устройствена зона, означена като (Пп), със съответните параметри. 
Предвижданията на проекта са към ПИ 73674.204.247 да се придадат 1 602м2 от ПИ 73674.204.248 и 3 276м2 от  ПИ 73674.204.295. Ще се образува нов ПИ с проектен идентификатор 73674.204.44 с площ 27 025м2 и предназначение  - За производствени и складови дейности и енергопроизводство, с височина до 26метра.
От останалата част от ПИ 73674.204.295 ще се образува нов поземлен имот с идентификатор 73674.204.45 и отреждане – За транспортна и техническа инфраструктура, а останалата част от ПИ 73674.204.248 запазва предназначението си - за движение и транспорт, Ви уведомяваме, че:
I. По отношение на изискванията за екологична оценка (ЕО) съгласно глава шеста, раздел II от ЗООС:
Във връзка с представената документация от Ваша страна и предвид разпоредбите на чл.85, ал. 2 от Закона за опазване на околната среда -  ЗООС и  чл. 2, ал. 2, т. 3 от Наредбата за условията и реда за извършване на екологична оценка на планове и програми, (Наредба за ЕО), „Проект за ПУП-ПЗ на Плама Плевен, в обхвата на ПИ № 73674.204.247, ПИ № 73674.204.248 и ПИ № 73674.204.295 землище на с. Търнене, общ. Плевен“ подлежи на процедура по преценяване необходимостта от извършване на екологична оценка (ЕО) по реда на горецитираната наредба. Компетентен орган по процедурата е РИОСВ – Плевен. 
II. По отношение на изискванията на чл. 31 от Закона за биологичното разнообразие:
Съгласно чл. 2, ал. 1, т. 1 от Наредба за условията и реда за извършване на оценка за съвместимостта на планове, програми, проекти и инвестиционни предложения с предмета и целите на опазване на защитените зони (Наредба за съвместимост, ПМС № 201 от 31.08.2007 г., обн., ДВ, бр. 73 от 11.09.2007 г., в сила от 11.09.2007 г., изм. и доп., бр. 81 от 15.10.2010 г., в сила от 15.10.2010 г., бр. 3 от 11.01.2011 г., бр. 94 от 30.11.2012 г., в сила от 30.11.2012 г.)  „Проект за ПУП-ПЗ на Плама Плевен, в обхвата на ПИ № 73674.204.247, ПИ № 73674.204.248 и ПИ № 73674.204.295 землище на с. Търнене, общ. Плевен“ подлежи на оценка на съвместимостта с предмета и целите на опазване в защитените зони. 
	Процедурите се съвместяват по реда на чл. 37 от Наредбата за условията и реда за извършване на оценка на съвместимостта на планове, програми, проекти и инвестиционни предложения с предмета и целите на опазване на защитените зони.
Съгласно чл. 1, ал. 5, т. 4 от Тарифата за таксите, които се събират в системата на Министерството на околната среда и водите (приета с ПМС №136 от 13.05.2011 г., Обн., ДВ. бр.39 от 20 Май 2011г., изм. и доп. ДВ. бр.73 от 25Септември 2012г., изм. и доп. ДВ. бр.94 от, 30 Ноември 2012г., изм. и доп., ДВ. бр.2 от 8 Януари 2013г., изм. и доп. ДВ. бр.79 от 23 Септември2014г., изм. и доп. ДВ. бр.5 от 19 Януари 2016г., доп. ДВ. бр.59 от 29 Юли2016г., изм. и доп. ДВ. бр.3 от 5 Януари 2018г.), държавната такса за съвместяване на процедурите е само една редуцирана такса.
За провеждане на процедура по преценка на необходимостта за извършване на екологична оценка е необходимо да представите в РИОСВ Плевен:
	          1.Искане по образец съгласно приложение №4 от Наредбата за ЕО;
2. Информация съгласно чл. 8а, ал.1 и ал.2 от Наредбата за ЕО, съгласно критериите по чл.85, ал.4 от ЗООС;
3.Оригинален документ за платена такса – 204,53 €, съгласно чл. 22, ал. 2 на Тарифата за таксите, на сметката на РИОСВ – гр.Плевен.
ОББ АД - гр. Плевен
IBAN: BG22UBBS80023106158306
BIC: UBBS BGSF
		На документа за платена такса, като основание за плащане да се впише и входящия номер на Уведомлението за план/програма/проект под който е заведено в РИОСВ – гр. Плевен  (вх. № АО-1763/26.03.2026г.).
Примерни бланки и образци на документите може да намерите на Интернет страницата на РИОСВ – Плевен на адрес: http://riew-pleven.eu/from.html.
				
С уважение, 

